Document ID: /roh_data/filtered/swiss_laws_in_ROHinterleaved.jsonl.gz/24009

This text was translated from EN into Rumantsch Grischun.

When monitoring a person belonging to one of the professions mentioned in Articles 170–173, the court must ensure that information that is relevant to the enquiries or the reason why this person is being monitored is separated from information that is relevant, in order to guarantee that no professional secrets come to the knowledge of the criminal justice authority. The separated data must be destroyed immediately; it may not be evaluated. Information under paragraph 1 need not be separated beforehand if:a. there is a strong suspicion that the person subject to professional confidentiality is guilty of an offence; andb. there are specific reasons justifying the direct interception of communications. In the surveillance of other persons, as soon as it is established that they have links with a person mentioned in Articles 170–173, information on communication with the person must be separated in accordance with paragraph 1. Information in respect of which a person mentioned in Articles 170–173 may refuse to testify must be removed from the case documents and destroyed immediately; it may not be evaluated. Amended by Annex No II 1 of the FA of 18 March 2016 on the Surveillance of Postal and Telecommunications Traffic, in force since 1 March 2018 (AS 2018 117; BBl 2013 2683).

Sch’ina persuna che appartegna ad ina gruppa professiunala che vegn menziunada en ils artitgels 170–173 vegn survegliada, ston infurmaziuns che na stattan betg en connex cun l’object da las investigaziuns e cun il motiv, per il qual questa persuna vegn survegliada, vegnir zavradas sut la direcziun d’ina dretgira. En quest connex na dastga l’autoritad da persecuziun penala betg survegnir enconuschientscha da secrets professiunals. Las datas zavradas ston vegnir destruidas immediatamain; ellas na dastgan betg vegnir evaluadas. Infurmaziuns tenor l’alinea 1 na ston betg vegnir zavradas ordavant, sche:a. igl exista in suspect serius ch’il titular dal secret professiunal haja sez commess in malfatg; eb. motivs spezials pretendan quai. Sche autras persunas vegnan survegliadas, ston infurmaziuns davart la communicaziun cun ina persuna menziunada en ils artitgels 170–173 vegnir zavradas tenor l’alinea 1, uschespert ch’igl è cler che quellas communitgeschan cun questa persuna. Infurmaziuns, davart las qualas ina persuna menziunada en ils artitgels 170–173 po refusar da dar perditga, ston vegnir zavradas da las actas da procedura e destruidas immediatamain; ellas na dastgan betg vegnir evaluadas. Versiun tenor la cifra II 1 da l’agiunta da la LF dals 18 da mars 2016 davart la surveglianza da la posta e da la telecommunicaziun, en vigur dapi il 1. da mars 2018 (AS 2018 117; BBl 2013 2683).